नीतीश सरकार ने छात्र-छात्राओं की उच्च शिक्षा के लिए बड़ी पहल की है। सरकार ने स्टूडेंट क्रेडिट कार्ड योजना के प्रति बैंकों के उदासीन रवैये को देखते हुए छात्रों को एजुकेशन लोन उपलब्ध कराने के लिए राज्य शिक्षा वित्त निगम (एसईएफसी) की स्थापना के प्रस्ताव को मंजूरी दे दी है। बिहार राज्य शिक्षा वित्त निगम के इक्विटी शेयर के लिए 9.5 करोड़ रुपये मंजूर किए गए हैं। सरकार एक कार्पस फंड भी बनाएगी जिसकी राशि अभी तय नहीं की गई है।